


ZAPISNIK
sa 31. sjednice Mjesnog odbora „Matko Laginja“ održane dana  13. prosinc 2023.
31. sjednica održava se u sjedištu Mjesnog odbora“ Matko Laginja“,  Laginjina 11, s početkom u 18, 00 sati.

NAZOČNI ČLANOVI VIJEĆA: Ivan Balen, Petra Rodik, Tin Špirić, Ivan Špoljarić

Prelazi se na verifikaciju zapisnika s prethodne sjednice.
Zapisnik s prethodne sjednice je jednoglasno verificiran.
    Predsjednik obavještava članove vijeća da je stigao Zahtjev za jednokratno korištenje stranke Možemo u suradnji sa strankom „Zagreb je naš“ te predlaže da se dnevni red dopuni točkom; Korištenje prostora Mjesnog odbora „Matko Laginja“.

Vijeće bez rasprave jednoglasno donosi;


Dnevni red:
1. Financijski plan Mjesnog odbora „Matko Laginja za 2024., donošenje
2. Stavljanje izvan snage Plan malih komunalnih akcija Mjesnog odbora „Matko Laginja.“ za 2024., donošenje zaključka
3. Plan malih komunalnih akcija Mjesnog odbora „Matko Laginja za 2024., donošenje
4. Korištenje prostora Mjesnog odbora „Matko Laginja“
5. [bookmark: _Hlk153208119]Izvještaj s koordinacije s predsjednikom Vijeća Gradske četvrti Donji grad
6. Pitanja i prijedlozi




AD 1. Financijski plan Mjesnog odbora „Matko Laginja za 2024., donošenje
          Gosp. Špoljarić upoznaje članove Vijeća o Financijskom planu Mjesnog odbora „Matko Laginja za 2024. Prihodi i rashodi Mjesnog odbora su 20.560,00 Eura. Pod rashode se ubrajaju naknade članovima  Mjesnog odbora, ostali nespomenuti troškovi Mjesnog odbora, te usluge tekućeg i investicijskog održavanja Plana malih komunalnih akcija Mjesnog odbora.
Nakon kraće rasprave Vijeće jednoglasno donosi;




FINANCIJSKI PLAN
Mjesnog Odbora ''Matko Laginja''
za 2024.

Članak 1.
Financijski plan Mjesnog odbora ''Matko Laginja'' za 2024. (dalje u tekstu: Plan) sastoji se od:

PRIHODA:									20.560,00 €
RASHODA:									20.560,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	20.560,00

	6711
	PRIHODI ZA FINANCIRANJE RASHODA POSLOVANJA
	20.560,00

	
B) RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	20.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	8.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	8.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.


[bookmark: _Hlk153207786]AD 2. Stavljanje izvan snage Plan malih komunalnih akcija Mjesnog odbora „Matko Laginja.“ za 2024., donošenje zaključka
[bookmark: _Hlk153208274]   Gosp. Špoljarić obavještava članove Vijeća da se Plan malih komunalnih akcija donešen na prošloj sjednici stavlja izvan snage zbog pogrešno navedenog iznosa za asfalterski program.
Nakon kraće rasprave Vijeće jednoglasno donosi;




	ZAKLJUČAK

o stavljanju izvan snage Plana malih komunalnih akcija Mjesnog odbora „Matko  Laginja“ za 2024.


1. Stavlja se izvan snage Plan malih komunalnih akcija Mjesnog odbora „Matko Laginja“ za 2024., KLASA: 024-08/23-003/2179; URBROJ: 251-13-11-1/006-23-09 od 15. studenog 2023.

2. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost i Vijeću Gradske četvrti Donji grad na daljnje postupanje.


[bookmark: _Hlk153206383]AD 3.  Plan malih komunalnih akcija Mjesnog odbora „Matko Laginja“ u 2024.,      donošenje zaključka
[bookmark: _Hlk153206439]      Gosp. Špoljarić obavještava članove Vijeća da je u  Planu malih komunalnih akcija u 2024., predviđeno 8.000,00 eura za redovito održavanja cesta. Prijedlog cesta koje će biti uvrštene u asfalterski program donijeti će se Zaključkom na jednoj od idućih sjednica.
[bookmark: _Hlk153208732]      Nakon kraće rasprave Vijeće jednoglasno donosi; 

Plan malih komunalnih akcija
Mjesnog odbora ''Matko Laginja'' za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora ''Matko Laginja'', a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 8.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Donji grad u 2024.


AD 4. Korištenje Mjesnog odbora  „Matko Laginja“

  Gosp. Špoljarić obavještava  članove Vijeća da je stigao Zahtjev od stranke Možemo koji bi zajedno sa strankom „Zagreb je naš“ koristili jednokratno prostor 16. prosinca 2023., u terminu subotom od 15.00 – 22.00 sata.
   Nakon kraće rasprave Vijeće jednoglasno donosi;

	
Z A K L J U Č A K
o jednokratnom korištenju prostorija Mjesnog odbora „Matko Laginja”


1. Stranci Možemo odobrava se jednokratno korištenje dvorane u objektu mjesne samouprave, Zagreb, Laginjina 11, u terminu subotom od 15.00 – 22.00 sata.

2. Prostor iz točke 1. ovog zaključka koristit će stranka Možemo  bez naknade.

3. Stranka Možemo obvezuje se prilikom korištenja prostorija postupati s pažnjom dobrog gospodara.

4. O povremenom korištenju prostorija iz točke l. ovog zaključka Gradski ured za mjesnu samoupravu, promet, civilnu zaštitu i sigurnost izdat će odobrenje o korištenju, a u skladu s ovim zaključkom.







AD 5. Izvještaj s koordinacije s predsjednikom Vijeća Gradske četvrti Donji grad
    Gosp. Špoljarić je izvijestio članove o održanoj koordinaciji predsjednika Vijeća Gradske četvrti Donji grad s predsjednicima Mjesnih odbora. Bilo je govora o mjerenju buke na ovogodišnje adventu. Gradska četvrt Donji grad dobila je povećanje sredstava za vodovod i odvodnju te za održavanje zelenih površina koje su u posjedu Grada Zagreba. Na javnu nabavu za uklanjanje grafita nitko se nije javio, te će se raspisati nova javna nabava.


AD 6. Pitanja i prijedlozi

    Nije bilo pitanja i prijedloga.

Sjednica je završila u 18,45 sati.
Zapisnik vodio: Ivan Špoljarić	
 	                                                                           Predsjednik Vijeća Mjesnog odbora
                                                                                                        „Matko Laginja“  
[bookmark: _GoBack]                                                                                                             Ivan Špoljarić, v.r.
			     
KLASA: 024-08/23-003/2433 
URBROJ: 251-13-11-1/006-23-02
Zagreb, 13. prosinca 2023.






